1«9 
Borbás Vince emlékezete. 
Erinnerung an Vincenz von Borbás. 1 ) 
Iftd ' é • 
Von: | Dr ' Bapaics Raymund (Debrecen). 
1. Kiegyezés után. 
Magyarország XIX. századbeli megújhodásának tragikus 
intermezzója után nemcsak a magyar politikai közélet dermedt 
meg, hanem a század elején új forrásokkal gazdagodott magyar 
kultúra is. Ezek a források, amelyek az ötvenes évekig bőven 
táplálták a magyar kultúra folyóját, lassanként elapadnak, vagy 
pedig kristálytiszta vizük megzavarodik. 
A legjelentékenyebben érezhető ez mindenesetre a magvar- 
országi tudományos törekvések történetében, amelyre nézve az 
ötvenes évek nemcsak hanyatlást, hanem egyenesen nagymértékű 
zökkenést jelentenek. Azok az irányok, amelyek odáig ezekben a 
törekvésekben kijegecedtek és részben európai nívóra is fel- 
emelkedtek, teljesen megszűnnek, úgy, hogy a kiegyezés után 
sok tekintetben újra odáig kellett visszanyúlni, ahonnan a század 
elején már egyszer sikerült útnak indulni. 
Nem kivétel a botanika magyarországi története sem. Az 
ötvenes években ennek is teljesen elapad az ere. Az az irány, 
amelynek a kezdetét két olyan máig is erős lánggal világító név, 
mint a gigászi Kitaibel Pál és a bájos Diószegi Sámuel jelenti, 
teljesen lehanyatlik és összeomlik. Ez a hanyatlás tulajdonképen 
már a negyvenes evekben megkezdődött, mert 48/49 elórevetett 
árnyéka nem volt kedvező a nyugalmat feltétlenül megkívánó 
tudományos munkálkodásnak, a nagy és véres tragédia után pe- 
dig évtizedekre elsenyvednek nálunk a valamikor olvan magasan 
járó törekvések. 
Ennek egyebek mellett az az oka, hogy nincsen olvan köz- 
ponti erő, amely összetartaná és megfelelő célok szolgálatába állí- 
taná az ekorbeli magyarországi botanikai törekvéseket. A buda- 
pesti egyetem botanikai tanszékét egy a Jókai regényeibe illő 
óföldesúr, Gerendát József tölti be. aki még előírt kötelmeinek 
is csak nagyon gyengén felelt meg, nem hogy vezető szerepet 
vihetett volna. A kitaibelianus hagyományok ápolói közül élt 
ugyan még Heuffel János, de ó sem született vezérnek. Brassai 
Sámuel nem volt szakszerű botanikus, az ó szerepe kimerült a 
buzdításban. Talán egyedül Dorner József lett volna hivatva az 
összetartó erőt képviselni, de benne is több volt az akarat és a 
buzgalom, mint a tetterő. 
l ) Entlia.lt eine allgemeine Würdigung' dér \ erdienste dieses Forseliers. 
12 
